CELEX: 32015D2188
Language: bg
Date: 2015-11-25 00:00:00
Title: Решение за изпълнение (ЕС, Евратом) 2015/2188 на Комисията от 25 ноември 2015 година за изменение на Решение 2005/872/ЕО, Евратом за разрешаване на Чешката република да използва някои приблизителни разчети при изчислението на базата за собствените ресурси от ДДС (нотифицирано под номер С(2015) 8174)

27.11.2015   
            
            
               BG
            
            
               Официален вестник на Европейския съюз
            
            
               L 312/21
            
         РЕШЕНИЕ ЗА ИЗПЪЛНЕНИЕ (ЕС, Евратом) 2015/2188 НА КОМИСИЯТА
   от 25 ноември 2015 година
   за изменение на Решение 2005/872/ЕО, Евратом за разрешаване на Чешката република да използва някои приблизителни разчети при изчислението на базата за собствените ресурси от ДДС
   
      
         (нотифицирано под номер С(2015) 8174)
      
   
   (само текстът на чешки език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               По силата на член 381 от Директива 2006/112/ЕО на Съвета (2) Чешката република може, в съответствие с условията, прилагани в тази държава членка към датата на нейното присъединяване, да продължи да освобождава от данък международния пътнически превоз, посочен в точка 10 от част Б от приложение X, докато същото освобождаване се прилага в която и да е от държавите членки, които са били членки на Общността към 30 април 2004 г. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               С Решение 2005/872/ЕО, Евратом на Комисията (3) на Чешката република се разрешава да използва приблизителни разчети за сделките, посочени в точка 10 от част Б от приложение X към Директива 2006/112/ЕО.
            
         
               (3)
            
            
               В отговора си от 29 април 2015 г. на писмото на Комисията от 14 февруари 2014 г. относно опростяването на проверките на собствените ресурси от ДДС (4) Чешката република поиска от Комисията разрешение да използва фиксиран процент от междинната база при изчисляването на базата за собствените ресурси от ДДС за сделките, посочени в точка 10 от част Б от приложение X към Директива 2006/112/ЕО, за финансовите години от 2015 до 2020. Чешката република доказа, че историческият процент е останал стабилен във времето. Поради това на Чешката република следва да се разреши да изчислява базата за собствените ресурси от ДДС, като използва фиксиран процент в съответствие с изпратеното от Комисията писмо.
            
         
               (4)
            
            
               От съображения за прозрачност и правна сигурност е целесъобразно прилагането на разрешението да бъде ограничено във времето.
            
         
               (5)
            
            
               Поради това е целесъобразно Решение 2005/872/ЕО, Евратом да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   В Решение 2005/872/ЕО, Евратом се създава следният член 1а:
   
      „Член 1а
      Чрез дерогация от член 1 от настоящото решение, за целите на изчисляването на базата за собствените ресурси от ДДС от 1 януари 2015 г. до 31 декември 2020 г., на Чешката република се разрешава да използва 0,10 % от междинната база за сделките, посочени в точка 10 (превоз на пътници) от част Б от приложение X към Директива 2006/112/ЕО на Съвета (5).
   
   Член 2
   Адресат на настоящото решение е Чешката република.
   
      Съставено в Брюксел на 25 ноември 2015 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Решение 2005/872/ЕО, Евратом на Комисията от 21 ноември 2005 г. за разрешаване на Чешката република да използва някои приблизителни разчети при изчислението на базата за собствените ресурси от ДДС (ОВ L 322, 9.12.2005 г., стр. 19).
   
      (4)  Ares(2015)371446.